उज्ज्वललाई भारतीय दूतावास गल्फ
उज्ज्वल प्रधानाङ्गले भारतीय दूतावास आमन्त्रण गल्फ प्रतियोगिता जितेका छन् । गोकर्ण गल्फ क्लबमा शनिबार उनले ४१ अंक बटुल्दै उपाधि जिते । कवि थापा ३९ अंकसाथ उपविजेता बने । सदभाव आचार्यले ३५ ग्रस अंकसहित वेस्ट ग्रसको अवार्ड जिते ।
काठमाडौँ — उज्ज्वल प्रधानाङ्गले भारतीय दूतावास आमन्त्रण गल्फ प्रतियोगिता जितेका छन् । गोकर्ण गल्फ क्लबमा शनिबार उनले ४१ अंक बटुल्दै उपाधि जिते । कवि थापा ३९ अंकसाथ उपविजेता बने । सदभाव आचार्यले ३५ ग्रस अंकसहित वेस्ट ग्रसको अवार्ड जिते ।सुमित्रा खड्का महिलातर्फ विजेता बनिन् । उनले ३० अंक जोडिन् । तारा कार्की २९ अंकसाथ उपविजेता बनिन् । टेन्डी शेर्पा सिनियर ६० वर्षमाथि को विजेता बने । उनले ३२ स्कोर गरे । महेन्द्र मैनालीसँग उनको स्कोर बराबर भएको थियो । दुवैले ब्याकनाइनमा १७ स्कोर गरे । तर अन्तिम ६ होलमा शेर्पाले १२ र मैनालीले ११ स्कोर गरेका थिए ।भिक्ट्री शम्शेर राणाले सिनियर मस्ट गल्फर्सको अवार्ड जिते । फ्रन्ट नाइनमा २० स्कोर गरेका आङनोर्बु शेर्पाले वेस्ट फ्रन्टनाइनको अवार्ड पाए । पवित्रकुमार कार्कीले वेस्ट ब्याकनाइनको पुरस्कार पाए । उनले १९ अंक जोडेका थिए । तीन बर्डिज गरेका स्वप्निल भट्टराईले सर्वाधिक बर्डिजको पुरस्कार पाए ।ज्ञानबहादुर ढेंगा १२ पारसहित सर्वाधिक पारको हकदार बने । दीपकुमार कार्कीले क्लोजेस्ट टु द पिन र राजेश गुरुङले लङ्गेस्ट ड्राइभको उपाधि पाए । ८ महिलासहित ८८ गल्फरले स्टेबल फरम्याटमा ३/४ ह्यान्डिक्यापमा प्रतिस्पर्धा गरेका थिए ।विजयी खेलाडीलाई नेपालका लागि भारतीय राजदूत नवीन श्रीवास्तव, प्रधानसेनापति प्रभुराम शर्मा, रक्षा सहचारी अमित शर्मा, गोकर्ण गल्फ क्लबका अध्यक्ष सुहृद घिमिरे, क्याप्टेन जोसेफ नाथन, नेपाल एसबीआई बैंकका सीईओ दीपककुमार डे, आईएसएमई प्रमुख नगेन्द्र पम्पाटीले पुरस्कृत गरे ।सोही अवसरमा १२२ औं अल इन्डिया एमेच्योर च्याम्पियनसिप विजेता र पीजीटीआई क्वालिफाइङ स्कुलका उपविजेता सुवास तामाङ र राष्ट्रिय टोलीका सदस्य राहुल विश्वकर्मालाई भारतीय दूतावासले जनही ५० हजार रुपैयाँको छात्रवृत्ति प्रदान गरेको थियो । 